Thugs of Hindostan koop Dvd, Blu-ray / bekijk - Bioscoopagenda
Home > Films > Thugs of Hindostan >
Koop Dvd, blu-ray / Bekijk de film Thugs of Hindostan
Wil je Thugs of Hindostan zien? Koop de film hier of bekijk hem online.
DVD | Engels | 22 april 2002
Cast & Regisseur van Thugs of Hindost.. Nike Kids Dry Full-Zip Training Hoodie (Little Kids/Big Kids) $65.00
The North Face Kids Kickin It 1/4 Zip (Little Kids/Big Kids) $45.00
Under Armour Kids Train to Game Sleeve Hoodie (Big Kids) $39.99
Hurley Kids Dri-FIT Lagos Hoodie (Big Kids) $36.00
Quiksilver Kids Big Logo Hoodie (Big Kids) $45.00 ﻿ Hopefield Hoerskool - Sport
~ HSH: Sport ~
Atletiek Krieket Golf Hokkie Netbal Rugby Sokker Swem Tennis Ander
Atletiek / Landloop by HSH
Die gewildheid van sport by HSH word weerspieël in ons uitnemende resultate. Ons atlete vaar uitstekend op provinsiale en nasionale vlak en keer dikwels met medaljes terug.
Dit is grootliks te danke aan die groot aantal hoërskoolatlete wat HSH in baan- en velditems verteenwoordig. HSH is trots op die amper 100% deelname by ons jaarlikse kleure-byeenkoms!
Die atletiekbaan is by Hopefield se sportgronde, 'n kort stappie van die skool af. Daar is pawiljoene en kleedkamers; verdere verbeterings word vir die toekoms beplan.
Die hoogs gemotiveerde en ervare afrigters dra beslis by tot HSH-atlete se prestasie.
2019-hoogtepunte: 30 van ons atlete is gekies om HSH by die Boland Kampioenskappe te verteenwoordig, waar 7 HSH atlete provinsiale kleure verower het en dus aan die Wes-Kaap Kampioenskappe deelgeneem het. Ons is trots op ons 3 Boland-Kampioene: Stephanie van Zyl en Kiara Kirsten in spoedloop en Anja Prins in hamergooi. Drie HSH-atlete het vir die SA-Kampioenskappe gekwalifiseer: Anja Prins, Stephanie van Zyl en Denmar Jacobs.
Krieket by HSH
Ons is baie trots daarop dat ons uitstekende HSH-krieketspelers lewer.
HSH beskik oor 3 krieketvelde en 4 oefen-nette.
Die krieketfasiliteite is by die Hopefield sportgronde geleë, 'n kort stappie van die skool af.
Ons rig ook mini-krieket af. Ons oefen twee maal per week en wedstryde vind ook gedurende die week plaas.
2019-hoogtepunte: 5 van ons krieketspelers is in die Wes-Boland Krieketspanne ingesluit. Rahul Hartzenberg is in die Wes-Kaap span ingesluit en Nathan Engelbrecht is weer eens in die Bolandspan ingesluit in sy ouderdomsgroep. Ons 1ste krieketspan het slegs een keer verloor sedert 2016.
Golf by HSH
Golf is 'n relatief nuwe sport by HSH. Ons golfspan speel Maandae in die Wes-Bolandliga.
Die Langebaan Buiteklub dien as ons tuisbasis.
2019-hoogtepunte: Ons HSH-golfspelers speel gereeld en bied sterk kompetisie in hul liga.
Tipiese HSH-moed word altyd vertoon en dit het grootliks bygedra tot ons skool se sukses op die sportveld.
Hokkie by HSH
HSH se hokkiespanne het die afgelope paar jaar groot vordering gemaak en ons is trots op ons hokkiespelers wat amper elke naweek gedurende die hokkieseisoen 'n wedstryd speel.
Ons bied toegewyde afrigters en uitstekende hokkieklinieke wat ons uitmuntende standaard waarborg.
Die Hopefield sportgronde, wat net om die draai van HSH is, huisves ons hokkievelde.
2019-hoogtepunte: deelnemergetalle groei en ons het 7 hokkiespanne op die veld gehad die jaar. Ons is trots op Hanchen Tredoux wat gekies was vir 'n hokkietoer na Nederland gedurende die September skoolvakansie. Ons is opgewonde oor die voortgesette verbetering en die toekoms van HSH se hokkie!
Netbal by HSH
HSH se meisies toon 'n gesonde belangstelling in netbal as skoolsport!
Ons bied 4 netbalbane wat goed onderhou word en opgeleide, entoesiastiese netbalafrigters.
HSH het sover reeds 2 nasionale netbalspelers ontgin en geslyp!
2019-hoogtepunte: 4 van ons netbalspelers is in die Weskusnetbalspanne ingesluit: Mienke Teubes, Jordan Jaars, Michelle Koen en Lowelle Cupido. Stacey-Lee Feris is in die Wes-Kaap span ingesluit – ‘n groot prestasie! Die mees opwindendste netbalwedstryd wat nog ooit op ons bane gespeel is, was die eerste netbalspan se Interskole-wedstryd. Die kwaliteit van hierdie spel, ons junior spelers se resultate, die harde werk wat al ons netbalmeisies insit en die passie van die afrigters maak ons oor die algemeen baie opgewonde oor die toekoms van HSH-netbal.
Rugby by HSH
Rugby is 'n gewilde seunsport by Hoërskool Hopefield, met tot 12 spanne wat op 'n Saterdag aan wedstryde deelneem - O/7 tot O/19!
HSH se O/15A, O/16A en O/19A-span is gewoonlik deel van die Top 60 op SA Skoolsport se ranglys.
Die C.W.L. Baard Rugbydag is 'n jaarlikse hoogtepunt waar amper 1000 seuns hul passie uitleef op die rugbyveld.
2019-hoogtepunte: 4 van ons rugbyspelers het volle provinsiale kleure verower (Bronwin Williams, JP Bekker, Rob Hatem en Nathan Engelbrecht). Die kwaliteit van ons rugby word onderstreep deur die 22 spelers wat ingesluit is in die Wes-Bolandspanne en 9 o/15-rugbyspelers wat gekies is vir 'n internasionale toer na Ierland gedurende die September vakansie. Die hoogtepunt van die rugby kalender was beslis die skooltoer na Ierland. Ons eerste span het onoorwonne teruggekeer, en om alles te kroon, geseëvier met 'n wen teen Young Munster! HSH se rugbyspanne het 'n uitstekende seisoen gehad. Ons is trots op hulle oorwinnings, "guts" en toegewydheid.
Welgedaan aan Ferdie Pretorius wat as ‘n Westelike Provinsie skeidsregter gekwalifiseer het.
Sokker by HSH
Hopefield Hoërskool het eers in 2008 sokker as sport begin aanbied.
Van die begin af was ons beïndruk met die spelers se gewilligheid om te oefen om hul mededingendheid te bewys. Hul resultate bly net verbeter!
Die sokkervelde is geleë by die Hopefield Sportgronde, net ‘n kort entjie vanaf HSH.
Ons speel gedurende die week sokkerwedstryde teen ander skole.
Swem / Tweekamp by HSH
Ons is baie trots op die standaard van ons skoolswembad, kleedkamers en pawiljoen.
HSH se hoogs kompeterende swemspan neem aan ten minste 7 galas per seisoen deel.
Die swembad is reg oorkant die skool geleë.
2019-hoogtepunte: Ons is trots op al ons vlak-swemmers wat hard werk om te kwalifiseer: Quizandri Mouton, Chrizandi Basson, Nina Slabber en Janco Britz. Geluk aan 2 van ons leerders wat vir Boland Tweekampspanne gekies is (Kellan Gouws en Chrizandi Basson) wat deurgedring het na die Suid-Afrikaanse Kampioenskappe. Peter Schreuder is vir Boland B-tweekampspan gekies wat aan die interprovinsiale toernooi in Oudtshoorn deelgeneem het.
Tennis by HSH
HSH se tennisspanne onderskei hulself, selfs in ons geskiedenis.
HSH bied 4 tennisbane wat goed onderhou word.
2019-hoogtepunte: 6 spelers is by die Weskus-Suid span ingesluit (Emile van Antwerpen, Jeroen van der Merwe, Roelof van der Merwe, Andre van der Merwe, Sebastiaan Visser en JJ Teubes). Baie geluk aan Emile van Antwerpen wat ingesluit is in die Boland Platteland-tennisspan.
In 2020 begin ons om Pluimbal te bied op langdae.
Ander Sport by HSH
Leerlinge word aangemoedig om enige sportsoort te beoefen wat hulle aanspoor om aktief te bly. Alle prestasies word erken, selfs as dit buite die amptelike buitemuurse program behaal word.
2019-hoogtepunte: Adriaan van Zyl is gekies om "Kinetic Cycling" by die 6-dag Europese Junior Fietstoer in Nederland te verteenwoordig waar hy 10de gekom het – voorwaar 'n uitsonderlike prestasie! Bejanke Bezuidenhout, Heinrich Ebing, Tiaan Ebing en Morne Pretorius het Weskusdistrikskleure behaal in Bergfietsry.
Twee van ons skopboksers (Jade Vrolick en L-Jay Boks) het aan die Nasionale Skopbokskampioenskappe deelgeneem. Ons is trots op Jan de Wet wat aan die SA-kampioenskappe vir karate deelgeneem het as deel van die Wes-Kaap span. Altus van der Westhuizen het Weskuskleure vir karate behaal.
Ses leerders is gekies vir die Boland Onderwaterhokkiespan en Micha van Coller het die SA Polocross Span gehaal. Nico Swanepoel het uitgeblink in Boogskut en Albert van Dyk het as "motocross" motorfietsryer uitgeblink. Wat ‘n verskeidenheid!
Sien ons Kulturele Prestasies hier...
Sien ons Akademiese Prestasies hier...